Wassersportverein Speyer

De Wassaschboadvaroi Schbaija 1920 e. V. ischn Varoi, wu vielsaidische wassaschboadlische Aggdividede fa alle Aldasglasse midm große Oafenga- un Braideschboadb'raisch, awwa a Monschafds- un Weddkombfschwimme in Schbaija oabiede dud. Haid zeeld de Varoi 400 Midglieda un hod 3 agdive Abdailunge, s'Schwimme, s'Maaschdaschwimme un s'Singronschwimme.

 Gschischd 
De Wassaschboadvaroi isch im Joa 1920 g'grind un 1933 vunde Nadzionalsozialischde vabode worre. Nochm Zwedde Weldgriesch im Joa 1948 hodma de Varoi widda ereffnd. Ab 1950 ischma doan a ins Auslond z. B. in die Schwaiz, Idalie, Schboanije odda Esdaraisch zu Weddkembf gfahre. Finf Joa schbeda hodde Varoi doan die daitsch Vizemaischdaschafd iwwa 4x100m Laachschdaffl vunde Menna gwunne. Im Joa 1955 ischma doan a ins naije Schbaijmara Schwimmbad gzoche. Dod'noch hawwen imma widda Laid vum Varoi bai Maischdaschafde gwunne. Im Joa 2004 ischde Thomas Ligl zweefacha Weldmeschda im Maaschdas iwa 50 m, 100 m un 200 m Bruschd worre. Desweesche un a weesche oanare Eafolsch hoddman a inde Joa 1984, 1990, 2001 un 2004 zum Schboadla vum Joa vunde Schdadd gweeld. Im Joa 2005 hodde Karl Hauter (Aldasglass 80) Weldrekoade im 200m Fraistil, 200m Laache un 400m Laache, de Thomas Ligl (Aldasglass 40) n'daidsche Rekoad in 100m Bruschd unde Thomas Ligl, Heiko Zinsmeister, K. Ligl un die Karsten Dellbrügge (Aldasglass 160) en Rhoilond-Pals-Rekoad in 4x200m Bruschd-Schdaffl uffgschdeld.

 Oag'bod 
Newem Dradizionelle wie'em Schwimme oddam Wassaball hoddma im Lauf vunde Zaid immamol widda naije Schboadaade ins Oag'bod uffgnumme. Zum Baischbiel gibds said 1979 do a Singronschwimme. Awwa s'weren oam End vum Joa z. B. a s'Niggolausschwimme bai onnare Varoine midgmachd.WSV Speyer zum Jahresende mit Superleistungen Emol im Joa faan die Wassaschboadla fa e Woch doan a inne Dräningslacha.Wassersportverein Speyer im Todtnauer Schwimmbad Unn doann machense noch de Schwimmweddkompf Schdadd inde Friehling.

 Websaide 
 Homepeidsch vum Wassersportverein Speyer 1920 e. V.
 Uff Speyer.de

 Vawais 

Kategorie:Schbaija
Kategorie:Schbord